Focije I
Focije I (grčki Φώτιος, Phōtios; o. 810 – o. 893) bio je patrijarh Konstantinopolja dvaput (858 – 867. i 877 – 886) te je poznat i kao sveti Focije ili Focije Veliki (u Pravoslavnim crkvama). Smatra ga se najuticajnijim patrijarhom Konstantinopolja nakon svetog Ivana Zlatoustog, kao i jednim od najuticajnijih intelektualaca 9. vijeka. Njegov otac Sergije je bio poznat po tome šta je volio ikone, zbog čega je cijela porodica patila tokom razdoblja bizantijskog ikonoklazma. Focije je možda bio armenskog porijekla, a njegov brat Sergije je oženio Irenu, sestru carice Teodore, koja je bila de facto vladarica Carstva. Focijev slavni rođak je bio patrijarh Tarasije.